**ZÁPIS č. 6**

 **Z RIADNEHO ZASADNUTIA SPRÁVNEJ RADY TASR**

 **22. júna 2021 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák,Peter Mestický**,** Ladislav Mikuš

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Zásobník investičných zámerov TASR na roky 2021 – 2024**
2. **Rôzne**

**UZNESENIE č. 01/22/06/2021:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

 J. Tuhovčák

 P. Mestický

 L. Mikuš

**Uznesenie bolo prijaté.**

1. **Zásobník investičných zámerov TASR na roky 2021 – 2024**

Predsedníčka SR TASR A. Mezeiová požiadala GR TASR V. Puchalu, aby odprezentoval materiál.

Ako uviedol V. Puchala, zásobník investičných zámerov sumarizuje základné rozvojové línie TASR s potrebou kapitálového krytia do roku 2023. Predkladané základné projekty sú predmetom rokovaní so štátom o získanie príspevku na kapitálové výdavky TASR na plnenie úloh vo verejnom záujme. Zásobník investičných zámerov TASR predkladá MK SR ako svoju požiadavku a víziu technologických potrieb. Investičný plán nezohľadňuje vlastné projekty, ktoré TASR financuje z príjmov z hlavnej činnosti.

GR TASR detailne opísal všetky plánované zámery, vrátane výšky financií, merateľné ukazovatele, výšku spoluúčasti, ktorú predpokladá pre ich plnenie. K hlavným investičným zámerom patrí :

* Redakčný systém novej generácie zjednocujúci hlavné subsystémy TASR s možnosťou zapojenia umelej inteligencie. TASR v júni na vlastné náklady spustila do prevádzky systém, ktorý nahradil 27 rokov fungujúci Typlan, napriek tomu, že nedostala kapitálové prostriedky, o ktoré opakovane žiadala.
* Projekt kybernetickej bezpečnosti
* Systém na správu fotografií a budovanie fotoarchívu
* Obnova a rozvoj fototechniky
* Obnova časti serverovej techniky
* Obnova časti používateľských pracovných staníc.

Členovia SR TASR po diskusii vzali materiál na vedomie.

1. **Rôzne**

Predsedníčka SR TASR A. Mezeiová informovala o účasti na rokovaní Výboru pre kultúru a médiá NR SR, na ktorom predložila Výročnú správu o činnosti a hospodárení TASR za rok 2020. Ako uviedla, výbor schválil správu bez pripomienok.

Členovia Správnej rady sa dohodli na najbližšom termíne rokovania 1. júla 2021 o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 22. júna 2021

Zapísala:

 Alena Mezeiová v.r.